25-08-2015

Christel Bundgaard/

Helle Neigaard

**Notat fra evalueringen af Gang i Byen**

”Gang i Byen” er en proces hovedsageligt drevet af BTU og KIU som har ført til en fælles strategi for udvikling af bymidten og detailhandlen i Fredericia bymidte.

Processen blev den 30. juni 2015 evalueret af BTU, KIU og administrationen, hvor deltagerne forholdte sig til hvilke dele af processen for arbejdet med Gang i Byen der havde fungeret godt, hvad der kan forbedres og hvilke konkrete handlinger, der kan bidrage til at udvikle indsatsen. Herunder også hvordan der i fremtiden kan arbejdes med lignende processer på tværs af politiske udvalg og i samarbejde med andre af byens interessenter.

**Hvad fungerede godt ved samarbejdet om Gang i Byen:**

Der var stor enighed om, at processen havde været god og at det havde været en interessant og brugbar måde at samarbejde på. Her blev særligt workshop-strukturen fremhævet som en god og konstruktiv måde at samarbejde og diskutere på, da kommunikationen blev mere dialogorienteret og deltagerne i højere grad havde mulighed for at komme med input i forhold til en proces baseret på oplæg med information.

Man var også enige om, at analyser og studietur både gav et godt overblik over den eksisterende situation samt inspiration og erfaringer fra eksempler, man har arbejdet med i andre byer.

**Udviklingsmuligheder for processen ved Gang i Byen:**

Der var bred enighed om, at der processen ville være bedre hvis der havde været mere klarhed og retning i forhold til projektet. Politikerne har haft brug for større overblik over implementeringsstrategien og retningen, hvilket havde gjort processen mere klar for politikerne. Det blev påpeget, at produktet/formålet bør være tydeligt fra starten, og at denne tydelighed fastholdes under hele projektet.

I forhold til kommunikationen undervejs i projektet, har der været brug for flere løbende opdateringer til byrådet og information til interessenter. Alle skal inddrages og informeres, især om hvordan den efterfølgende implementering kommer til at foregå. Her vil et særligt fokus på ikke-involverede interessenter være værdifuldt, så implementeringen er tydelig for alle. Et fokus på at opdatere aktører (fagudvalg, interessenter), som inddrages i processen senere end andre, bør også prioriteres.

Der var brug for en fælles afslutning på arbejdet med strategien mellem både fagudvalg og interessenter.

**Yderligere forslag til fremtidige samarbejdsprojekter:**

Den løbende dialog blev beskrevet som værende vigtig for denne type samarbejdsprojekter, og det bør der i fremtidige projekter være stort fokus på. Her kan en proces- og tidsplan hjælpe med at skærpe dialogen, og tydelige succeskriterier og målsætninger kan sikre den rette fremdrift.

Efter idé-fasen bør fokus fastlægges ved at prioritere ideerne.

Interessenter bør udpeges tidligt og det er vigtigt, at de føler ejerskab. Reflekterede overvejelser om hvem de relevante aktører/interessenter er, vil derfor gavne projektet. Her kan evalueringen i forbindelse med §17 stk. 4 være relevant at hente inspiration fra.

Evalueringen synliggjorde, at det er generelt er uklart, hvornår en proces starter og hvordan man kommer i gang. Dette er et emne der eventuelt kan arbejdes videre på, for at opnå tydelighed herom, eller for at identificere nogle modeller,

**Resultat af evalueringen:**

Evalueringen peger både på emner, der kan arbejdes med i implementeringen af Gang i Byen, samt hvordan der fremadrettet kan arbejdes med projekter i tværfaglige processer. Udvalgene har brug for information om hvordan og hvornår handlingsplanen realiseres, og det vil der fremadrettet være fokus på.

Evalueringen vil blive brugt til at strukturere det fremadrettede arbejde med implementering af Gang i Byen samt en skabelon for, hvordan fremtidige samarbejder på tværs af politiske udvalg og interessenter kan struktureres. I denne skabelon vil der være et stærkt fokus på kommunikation, inddragelse af aktører og retning for projekterne.

Skabelonen vil løbende blive tilpasset for derved fortsat at lære af de erfaringer, der gøres ved samarbejde på tværs af politiske udvalg og interessenter. Skabelonen er derved en dynamisk model, som kontinuerligt udvikler sig og som kan give inspiration baseret på tidligere projekter. Dette vil styrke nye projekter hvor der skal samarbejdes på tværs af udvalg.